b"\n_START_ARTICLE_\nPan\xc3\xb2plia de Dendra\n_START_SECTION_\nContext\n_START_PARAGRAPH_\nAbans del descobriment d'aquesta pan\xc3\xb2plia, diversos elements d'armadures (cuirasses, muscleres, peto i plaques de protecci\xc3\xb3 inferiors) de finals del per\xc3\xadode mic\xc3\xa8nic foren descobertes a Tebes, mentre que algunes bandes de bronze foren trobades a\xc2\xa0Micenes i Festos. Escates de bronze pertanyents a armadures han estat trobades a Micenes i Troia, cosa que demostra que en l'\xc3\xa8poca mic\xc3\xa8nica aquest tipus de protecci\xc3\xb3 era ja \xc3\xa0mpliament utilitzada en tot el Mediterrani oriental i l'Orient Mitj\xc3\xa0.\n_START_SECTION_\nDescripci\xc3\xb3\n_START_PARAGRAPH_\nEl maig de 1960, arque\xc3\xb2legs suecs van descobrir al primer exemplar d'una cuirassa de bronze, constru\xc3\xafda a finals del segle XV aC a Dendra. L'armadura de bronze es remunta a l'hel\xc2\xb7l\xc3\xa0dic tard\xc3\xa0 i es compon de quinze l\xc3\xa0mines de bronze separades per tires de cuir. Protegia al guerrer des del coll fins als genolls. La pan\xc3\xb2plia comprenia tamb\xc3\xa9 gamberes i avantbra\xc3\xa7. Els pocs exemples de gamberes de bronze que han arribat a l'actualitat solament cobrien una part de les canyelles i van ser usats sobre proteccions de lli, tal com es mostra en l'art mic\xc3\xa8nic tard\xc3\xa0, tant per a la protecci\xc3\xb3 com per a demostraci\xc3\xb3 de l'estatus social, com va especular Diane Fortenberry. Encara que existeix nom\xc3\xa9s nom\xc3\xa9s una pan\xc3\xb2plia mic\xc3\xa8nica completa, armadures semblants estan representades en ideogrames de tauletes en lineal B trobades a Cnosos (s\xc3\xa8rie Sc), Pilos (s\xc3\xa8rie Sh) i Tirint (s\xc3\xa8rie Se)._NEWLINE_La cuirassa es compon de dues parts: el peto i el dorsal, unides en el costat esquerre mitjan\xc3\xa7ant una frontissa. En el costat dret de la part davantera hi ha un anell de bronze i dos anells similars estan presents en totes dues espatlles. Per sobre de la cuirassa hi ha adossades dues grans muscleres, mentre que dues plaques triangulars protegien les aixelles del soldat quan tenia els bra\xc3\xa7os aixecats. Hi ha tamb\xc3\xa9 un gran collaret: l'ideograma en lineal B que simbolitza una armadura d'aquest tipus demostra clarament la import\xc3\xa0ncia d'aquesta part. D'altra banda, l'\xc3\xa8mfasi en la protecci\xc3\xb3 del coll era una caracter\xc3\xadstica t\xc3\xadpica del ve\xc3\xad orient. Per protegir els engonals i les cuixes pengen tres parelles de plaques corbes. Totes aquestes peces estan realitzades en l\xc3\xa0mines de bronze batut i foren connectades amb cordes de cuir de bou, un material m\xc3\xb2bil per permetre un grau de moviment adequat per a la batalla. La pan\xc3\xb2plia completa, per tant, era una armadura tubular que protegia totalment el coll i el tronc i es perllongava fins als genolls. Sembla que es completava la pan\xc3\xb2plia amb gamberes i guardabra\xc3\xa7os de bronze, ja que a la tomba de Dendra es van trobar fragments d'aquestes proteccions. Tamb\xc3\xa9 van ser trobats trossos d'ullals de senglar que antigament van constituir un casc._NEWLINE_Tamb\xc3\xa9 els soldats pintats en un fam\xc3\xb3s crater realitzat a Micenes el 1200 aC porten armadura completa. En canvi, aquest tipus d'armadura \xc3\xa9s diversa: pot tractar-se d'una cotilla de pell al llarg de tot el cos, amb un davantal de cuir a franges que arribava a meitat de cuixa i eventuals muscleres, molt semblada a la protecci\xc3\xb3 portada pels pobles de la mar, representada en el temple funerari de Rams\xc3\xa8s II a Medinet Habu, al Baix Egipte, o d'una cuirassa de campana composta de l\xc3\xa0mines de bronze batut, un tipus d'armadura de la qual se n'ha testificat la utilitzaci\xc3\xb3 tamb\xc3\xa9 en la resta de l'Europa central en aquell per\xc3\xadode."